真係唔夠佢撈 方仔睇馬都型過人
2024年04月05日 14:30
東網電視
更多新聞短片
方仔在家中睇實「川河型駒」操練過程。
練馬師督操地方來來去去都係幾個選擇,烽火台、公眾看台、機坪又或車場大斜路,不過方嘉柏今次比較特別啲,鍾意喺家中露台現場睇馬,夠晒方便及清靜,佢屋企對正馬場大跑道,是眾多宿舍之中最靚位置,如果踢拖行落烽火台唔使3分鐘。
7時15分,周日有份出賽第3場三班1200米的「川河型駒」由湯普新快試兩段,副練及小小方Ronan行到烽火台欄邊位打點,以為練馬師缺席無到場,望真啲原來黃雀在後,佢在家中露台遠眺監測整個過程,邊個偷懶唔做嘢難逃法眼。
「川河型駒」前仗跑同程得殿軍,負於頭馬「實力派」半馬位,狀態續有進展,上鋪阿湯接手跑快活谷千二得第7名未可作據,今轉戰番沙田出擊,騎者啱啱爆完隻「年年友福」,陣上表現愈騎愈有信心,可望與方仔擦出火花。